Rossiyaning "Zenit" klubi yangi qurilgan "Krestovskiy" stadionida ilk mashg‘ulotlarini o‘tkazdi. Bu haqda klub rasmiy sayti xabar tarqatdi. Manbaga ko‘ra, "Zenit" "Krestovskiy" stadionida 20 daqiqa davomida shug‘ullangan. Mashg‘ulotlar asosan to‘p bilan ishlash jarayonini o‘z ichiga olgan. Eslatib o‘tamiz, yangi arenada "Zenit" ilk uchrashuvini 22 aprel kuni Yekaterinburgning "Ural" jamoasiga qarshi o‘tkazadi. Uchrashuv Toshkent vaqti bilan 16:00da boshlanadi.